CELEX: 51994PC0452
Language: el
Date: 1994-11-17
Title: Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 91/115/ΕΟΚ του Συμβουλίου για τη σύσταση επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών

Avis juridique important

|

51994PC0452

Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 91/115/ΕΟΚ του Συμβουλίου για τη σύσταση επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών  /* COM/94/452 Τελικό - CNS 94/0244 */  

Επίσημη Εφημερίδα αριθ. C 359 της 16/12/1994 σ. 0010

Πρόταση απόφασης του Συμβουλίου για την τροποποίηση της απόφασης 91/115/ΕΟΚ του Συμβουλίου για τη σύσταση επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών (94/C 359/07) COM(94) 452 τελικό - 94/0244(CNS)(Υποβλήθηκε από την Επιτροπή στις 18 Νοεμβρίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,το σχέδιο απόφασης που υποβλήθηκε από την Επιτροπή,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,τη γνώμη του Ευρωπαϊκού Νομισματικού Ιδρύματος,Εκτιμώντας:ότι, σύμφωνα με το άρθρο 109στ της συνθήκης για την ίδρυση της Ευρωπαϊκής Κοινότητας και το άρθρο 2 του πρωτοκόλλου σχετικά με το καταστατικό του Ευρωπαϊκού Νομισματικού Ιδρύματος (ΕΝΙ), το ΕΝΙ θα συμβάλει στη δημιουργία των αναγκαίων συνθηκών για τη μετάβαση στο τρίτο στάδιο της οικονομικής και νομισματικής ένωσης μέσω της ενίσχυσης του συντονισμού των νομισματικών πολιτικών με στόχο την εξασφάλιση της σταθερότητας των τιμών, εκτελώντας τις απαιτούμενες προπαρασκευαστικές εργασίες για τη θέσπιση ενός ευρωπαϊκού συστήματος κεντρικών τραπεζών (ΕΣΚΤ), καθώς και για την άσκηση ενιαίας νομισματικής πολιτικής και τη δημιουργία, στο τρίτο στάδιο, ενιαίου νομίσματος και την επιτήρηση της ανάπτυξης του Ecu 7ότι, σύμφωνα με το άρθρο 109στ παράγραφος 3 της συνθήκης για την ίδρυση της Ευρωπαϊκής Κοινότητας, το αργότερο έως τις 31 Δεκεμβρίου 1996, το ΕΝΙ θα προσδιορίσει το κανονιστικό, οργανωτικό και υλικοτεχνικό πλαίσιο που χρειάζεται το ευρωπαϊκό σύστημα κεντρικών τραπεζών (ΕΣΚΤ) για να ασκήσει τα καθήκοντά του στα τρίτο στάδιο της οικονομικής και νομισματικής ένωσης, συμπεριλαμβανομένης της προώθησης, όπου χρειάζεται, της εναρμόνισης των κανόνων και πρακτικών που διέπουν τη συλλογή, επεξεργασία και διανομή των στατιστικών στοιχείων στους τομείς της αρμοδιότητάς του 7ότι, σύμφωνα με το άρθρο 5 του καταστατικού του ΕΣΚΤ, η Ευρωπαϊκή Κεντρική Τράπεζα (ΕΚΤ) επικουρούμενη από τις εθνικές κεντρικές τράπεζες, συλλέγει τις αναγκαίες στατιστικές πληροφορίες και συνεργάζεται με την Επιτροπή και ότι, συνεπώς, θα πρέπει, στο δεύτερο στάδιο, να θεσπιστούν οι κατάλληλες διαδικασίες συνεργασίας στο πλαίσιο της πραγματοποίησης της οικονομικής και νομισματικής ένωσης 7ότι, κατά συνέπεια, θα πρέπει να τροποποιηθεί η απόφαση 91/115/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Η απόφαση 91/115/ΕΟΚ τροποποιείται ως εξής:1. Προστίθεται το ακόλουθο άρθρο 3α:«Άρθρο 3α:Η επιτροπή μπορεί να γνωμοδοτεί με δική της πρωτοβουλία σχετικά με οποιοδήποτε θέμα σχετίζεται με τις στατιστικές που ενδιαφέρουν την Επιτροπή και τις εθνικές στατιστικές υπηρεσίες, αφενός, και το Ευρωπαϊκό Νομισματικό Ίδρυμα (ΕΝΙ) και τις εθνικές κεντρικές τράπεζες, αφετέρου. Κατά την άσκηση των καθηκόντων της, η επιτροπή θα πρέπει να δίδει τη γνώμη της σε όλους τους ενδιαφερομένους.»2. Το άρθρο 4 αντικαθίσταται από το ακόλουθο κείμενο:«Άρθρο 4:Η επιτροπή αποτελείται από ένα, δύο ή τρεις εκπροσώπους από κάθε κράτος μέλος, οι οποίοι προέρχονται από τις κυριότερες υπηρεσίες που ασχολούνται με τις στατιστικές για θέματα χρηματοπιστωτικά, νομισματικά και ισοζυγίου πληρωμών, από έως τρεις εκπροσώπους της Επιτροπής και από έως τρεις εκπροσώπους του ΕΝΙ. Εξάλλου, στις συνεδριάσεις της επιτροπής θα μπορεί να παρίσταται ως παρατηρητής ένας εκπρόσωπος της νομισματικής επιτροπής. Κάθε κράτος μέλος, η Επιτροπή και το ΕΝΙ θα έχουν από μία ψήφο το καθένα.Ύστερα από απόφαση της επιτροπής, μπορούν να συμμετέχουν στις συνεδριάσεις της αντιπρόσωποι άλλων οργανισμών, καθώς επίσης και κάθε άτομο που θα μπορεί να συμβάλει στις συζητήσεις.»3. Το άρθρο 5 αντικαθίσταται από το ακόλουθο κείμενο:«Άρθρο 5:Η επιτροπή εκλέγει τον πρόεδρό της σύμφωνα με τις λεπτομέρειες που θα προβλέπει ο εσωτερικός κανονισμός της.»